సబ్సిడీని వెనక్కిచ్చిన 3.5 లక్షల మంది
- మోడీ
పారిస్‌ : ఉన్నత, ధనిక వర్గాలకు చెందిన సుమారు 3.5 లక్షల మంది ప్రభుత్వం వంటగ్యాస్‌పై ఇస్తున్న సబ్సిడీని వెనక్కి ఇచ్చేశారనీ, ఇంకా చాలా మంది స్వచ్చందంగా ముందుకు వస్తున్నారనీ ప్రధాని నరేంద్ర మోడీ అన్నారు. పశ్చిమ దేశాల పర్యటనలో భాగంగా పారిస్‌లో అక్కడి ఎన్‌ఆర్‌ఐలను ఉద్దేశించి మాట్లాడుతూ తాము ఇచ్చిన పిలుపుకు స్పందించి ప్రజలు స్వచ్చందంగా ముందుకు వచ్చారని అన్నారు. సబ్సిడీని వదులుకోవడం ద్వారా వచ్చిన ఆదాయం ప్రభుత్వ ఖాతాల్లోకి వెళ్లకుండా నేరుగా గ్యాస్‌ సౌకర్యం లేని, వంట కోసం కట్టెల పొయ్యిపై ఆధారపడుతున్న వారి సంక్షేమానికి ఉపయోగిస్తామని తెలిపారు. తాము అమలు చేస్తున్న ఈ కార్యక్రమం ద్వారా కట్టెల కోసం అడవులను నరికివేయడాన్ని తగ్గించవచ్చని అన్నారు.
మీ స్నేహితులకు రికమెండ్ చెయ్యండి